એક સમયે દેશની સૌથી સસ્તી કાર હોવાને મામલે ટાટા નેનો સમાચારોમાં હતી. પરંતુ હવે આ ટાટા નેનો બંધ થવાને આરે છે. ખરેખર છેલ્લા 2 મહિનાથી ટાટા નેનો ડીલર્સ ઘ્વારા ટાટા નેનો કારની બુકિંગ લેવાનું બંધ કરી દીધું છે. આ ડીલર્સ ઘ્વારા કોઈ નવો ઓર્ડર નથી આપવામાં આવ્યો. જે સમયે રતન ટાટા ઘ્વારા એક દર્શક પહેલા ટાટા નેનો લોન્ચ વિશે ઘોષણા કરવામાં આવી હતી ત્યારે તે કંપનીની સાથે સાથે દેશ માટે પણ ખુબ જ ગર્વની બાબત હતી કે દુનિયાની સૌથી સસ્તી કાર દેશમાં લોન્ચ થઇ રહી છે. પરંતુ જે રીતે આ ગાડીનો અંત થઇ રહ્યો છે તે ખુબ જ નિરાશ કરતી વાત છે.